KOMISIJAS ĪSTENOŠANAS REGULA (ES) 2021/2109

(2021. gada 30. novembris),

ar ko attiecībā uz administratīvām informācijas izmaiņām, kas saistītas ar Savienības atļauju biocīdu saimei “INSECTICIDES FOR HOME USE”, groza Īstenošanas regulu (ES) 2020/704

(Dokuments attiecas uz EEZ)

EIROPAS KOMISIJA,

ņemot vērā Līgumu par Eiropas Savienības darbību,

ņemot vērā Eiropas Parlamenta un Padomes Regulu (ES) Nr. 528/2012 (2012. gada 22. maijs) par biocīdu piedāvāšanu tirgū un lietošanu (1) un jo īpaši tās 44. panta 5. punkta pirmo daļu un 50. panta 2. punktu,

tā kā:

(1) 2020. gada 26. maijā ar Komisijas Īstenošanas regulu (ES) 2020/704 (2) uzņēmumam “Agrobiothers Laboratoire” tika piešķirta Savienības atļauja ar numuru EU-0021035-0000, kas atļauj piedāvāt tirgū un lietot biocīdu saimi “INSECTICIDES FOR HOME USE”.

(2) 2020. gada 8. septembrī uzņēmums Agrobiothers Laboratoire saskaņā ar Komisijas Īstenošanas regulas (ES) Nr. 354/2013 (3) 11. panta 1. punktu Eiropas Ķimikāliju aģentūrai (“Aģentūra”) iesniedza paziņojumu par minētās regulas pielikuma 1. sadaļas 1. iedaļā aprakstītajām administratīvajām izmaiņām Savienības atļaujā, kas piešķirta biocīdu saimei “INSECTICIDES FOR HOME USE”.

(3) Uzņēmums Agrobiothers Laboratoire ierosināja biocīda raksturojuma kopsavilkumā par biocīdu saimi “INSECTICIDES FOR HOME USE”, kas dots Īstenošanas regulas (ES) 2020/704 II pielikumā, trešajā informācijas līmenī “Atsevišķi produkti meta produkta aprakstā 1” pievienot tirdzniecības nosaukumus. Paziņojums ar lietas numuru BC-DR061688-14 tika ierakstīts Biocīdu reģistrā.

(4) Aģentūra 2020. gada 12. oktobrī saskaņā ar Īstenošanas regulas (ES) Nr. 354/2013 11. panta 3. punktu Komisijai iesniedza atzinumu (4) par ierosinātajām izmaiņām. Atzinumā secināts, ka grozījumi, kurus atļaujas turētājs lūdzis izdarīt esošajā atļaujā, ietilpst Regulas (ES) Nr. 528/2012 50. panta 3. punkta a) apakšpunktā norādītajā izmaiņu kategorijā un ka minētās regulas 19. panta nosacījumi arī pēc izmaiņu ieviešanas ir izpildīti. Aģentūra tajā pašā dienā saskaņā ar Īstenošanas regulas (ES) Nr. 354/2013 11. panta 6. punktu Komisijai pārsūtīja pārskatīto biocīda raksturojuma kopsavilkumu visās Savienības valodās.

(5) Komisija ir vienisprātis ar Aģentūras atzinumu un tāpēc uzskata, ka ir lietderīgi grozīt Savienības atļauju biocīdu saimei “INSECTICIDES FOR HOME USE”.

(6) Šajā regulā paredzētie pasākumi ir saskaņā ar Biocīdu pastāvīgās komitejas atzinumu,

IR PIEŅĒMUSI ŠO REGULU.

1. pants Īstenošanas regulas (ES) 2020/704 II pielikumu aizstāj ar tekstu šīs regulas pielikumā.

2. pants Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

Šī regula uzliek saistības kopumā un ir tieši piemērojama visās dalībvalstīs. Briselē, 2021. gada 30. novembrī Komisijas vārdā – priekšsēdētāja Ursula VON DER LEYEN

(1) OV L 167, 27.6.2012., 1. lpp.

(2) Komisijas Īstenošanas regula (ES) 2020/704 (2020. gada 26. maijs), ar ko piešķir Savienības atļauju biocīdu saimei “INSECTICIDES FOR HOME USE” (OV L 164, 27.5.2020., 19. lpp.).

(3) Komisijas Īstenošanas regula (ES) Nr. 354/2013 (2013. gada 18. aprīlis) par tādu biocīdu izmaiņām, kas atļauti saskaņā ar Eiropas Parlamenta un Padomes Regulu (ES) Nr. 528/2012 (OV L 109, 19.4.2013., 4. lpp.).

(4) ECHA opinion of 9 October 2020 on the administrative change of the Union authorisation of the biocidal product family “INSECTICIDES FOR HOME USE”, https://echa.europa.eu/documents/10162/22836226/opinion_for_ua-admin_change_bc-dr061688-14_en.pdf/90bc7c1f-ed8e-a127-982c-4f08b3af513f.